# Susana Trimarco de Veron

Susana Trimarco (Tucumán, 1954) és la mare de María de los Ángeles Marita Verón, una jove tucumana segrestada i obligada a prostituir-se segons diversos testimonis. Per la persistència en la cerca de la seva filla va ser premiada amb diferents distincions.

## Vida

Susana Trimarco va contreure matrimoni amb Daniel Horacio Verón. Va tenir la seva filla, que va ser segrestada a la ciutat de Tucumán el 3 d'abril de 2002 i era mare d'una nena de dos anys anomenada Sol Micaela Catalán. Marita s'havia dirigit a una consulta mèdica quan, segons un testimoni, va ser obligada a pujar a un cotxe de color vermell. Es creu que va ser obligada a exercir la prostitució. A partir de llavors Susana va començar a recórrer prostíbuls vestida de prostituta tractant de trobar la seva filla Marita.
La seva recerca va permetre alliberar altres dones privades de llibertat. A més de rebre amenaces, li van donar pistes falses per desorientar la seva cerca.
El 19 d'octubre de 2007 va crear la Fundació María de los Ángeles amb l'objectiu de rescatar víctimes segrestades per tràfic de persones, la qual va aconseguir alliberar més de set mil dones. Mentre cerca incansablement la seva filla (encara desapareguda). El 18 de juny de 2010 va morir el seu marit Daniel Verón.
| « | Quiero a mi hija viva o muerta, aunque sea los huesos; no les tengo miedo a estos mafiosos. | » |
| — Susana Trimarco, 16 de febrer de 2012. |||

## Premis i distincions

Cal destacar que Susana Trimarco ha rebut més d'una vintena de premis i distincions, entre els quals destaquen:
* 2004: Distinció Olga Márquez de Aredes en Memoria de las Luchas, per la Secretaria d'Estat de Drets Humans de la Província de Tucumán
* 2007: Premi Internacional Dona Coratge
* 2008: Premi Dignitat de la Asamblea Permanente de Derechos Humanos
* 2009: Distinció de la presidenta Cristina Fernández de Kirchner
* 2011: Menció d'honor «Senador Domingo Faustino Sarmiento a las Mujeres Destacadas» del Senat de la Nació
* 2012: Premi Defensor dels DDHH i la llibertat John Diefenbaker del govern canadenc
* 2013: “Mujer de Impacto”, per la fundació "Women in the World"
* 2013: Doctora honoris causa per la Universidad de Buenos Aires
* 2013: Premi Rodolfo Walsh
* 2015: Doctora honoris causa de la Universidad de Río Cuarto

## Referències

* ↑ Globedia. «Susana Trimarco: la lucha de una madre». Arxivat de l'original el 2012-04-18. [Consulta: 12 desembre 2012].
* ↑ Clarín. «La mamá que se vistió de prostituta», 26-11-2006. Arxivat de l'original el 2012-02-20. [Consulta: 12 desembre 2012].
* ↑ La Crítica. «Noticias de Susana Trimarco», 23-01-2020.
* ↑ La Gaceta. «Fallece el padre de Marita Verón», 18-06-2012. [Consulta: 12 novembre 2012].
* ↑ La Gaceta. «Caso Marita Verón», 16-02-2012. [Consulta: 12 novembre 2012].
* ↑ Primera Fuente. «Entregan a Susana Trimarco otro premio de DD.HH». [Consulta: 11 desembre 2012].
* ↑ «Baird Honours Human Rights Defenders». Página oficial de John Baird Ministro de Relaciones Exteriores de Canadá. Arxivat de l'original el 2015-03-10. [Consulta: 1r febrer 2013].
* ↑ «Remarks: 2012 John Diefenbaker Award». Ministerio de Relaciones Exteriores de Canadá. Arxivat de l'original el 2015-03-10. [Consulta: 1r febrer 2013].
* ↑ Página/12. «Trimarco: “Pudimos desnudar el delito de la trata de personas”». [Consulta: 10 desembre 2012].